HRVATSKI JEZIK: Pisanje riječce li – ponavljanje

Podsjeti se kako pišemo riječcu li u udžbeniku na 154. stranici.

Prepiši plan ploče i uvježbaj kako izjavne rečenice možemo preoblikovati u upitne koristeći riječcu li.

Riješi 9. zadatak u udžbeniku na 155. i 156. stranici.

Na kraju u bilježnici riješi ovu kratku provjericu. U bilježnicu napiši samo upitne rečenice, ne moraš sve pisati. 😊

Zamoli roditelje da provjericu slikaju i pošalju mi u privatnoj poruci.

Pisanje riječce li

(ponavljanje)

Toni ide u školu. Ide li Toni u školu?

Danas je srijeda. Je li danas srijeda?

Imam flomastere. Imaš li flomastere?

Baka peče palačinke. Peče li baka palačinke?

**Pazi!**

Je li počeo film? - pravilno

Da li je počeo film? – nepravilno

PROVJERICA

Zadane izjavne rečenice preoblikuj u upitne. Pazi na pravilno pisanje riječce li!

Jana voli sladoled.

Sanja ima psa.

Vjeko je sportaš.

Tata je u kući.

Danas je ponedjeljak.